Številka: 6008-7/2018-53

Datum: 9. maj 2018

## Otroci imajo pravico, da so

**VARNI, MOČNI in SVOBODNI !**

## Spoštovani starši !

Otroci so zaradi svoje ranljivosti zelo pogosto žrtve nasilja. Da bi jih zaščitili pred zlorabo, jim moramo povedati o zlorabi ter jim predstaviti možnosti, kako se lahko sami zaščitijo v zanje ogrožujočih situacijah. Ob tem se moramo z zlorabo seznaniti tudi odrasli, ki lahko otrokom nudimo tako pomembno podporo in pomoč.

V tem šolskem letu pričenjamo s programom CAP – Program za preventivo zlorabe v 2. in 3. razredu. CAP je preventivni program, ki je namenjen otrokom razredne stopnje osnovne šole, njihovim staršem in šolskemu osebju. Otrokom se preko igre predstavi, kako lahko prepoznajo in ravnajo v nevarnih situacijah (vrstniško nasilje, zloraba s strani neznane osebe, zloraba s strani poznanega odraslega). Poudarek programa je na spodbujanju otrokove samozavesti, pomoči vrstnikov in tega, da o zlorabi pove nekomu, ki mu zaupa. CAP v delavnicah za odrasle z zlorabo otrok seznanja tudi šolsko osebje in starše. Slednje je predpogoj uspešnega preventivnega dela z otroki.

Projekt se v Sloveniji izvaja od leta 2000. Izkušnje CAP delavnic so izredno dobre in kažejo na sprejemanje in pozdravljanje projekta tako v šolah, kot tudi pri starših in otrocih. Želeli bi, da bi se z informacijami, ki jih predstavlja CAP, seznanilo čim več otrok, njihovih staršev in šolskega osebja.

Vabimo Vas, da se nam v **torek,15. maja 2018, ob 17.00 uri** pridružite na delavnici za starše, kjer vam bomo predstavili delavnico za otroke (igro vlog) ter spregovorili o nasilju.

Pri CAP programu sodelujejo tudi strokovne sodelavke **Janja Leskovar**, prof. razrednega pouka, **Jasmina Vučič**, prof. razrednega pouka in **Andreja Ninković**, spec., ki bodo odigrale celotno delavnico.

V naprej se Vam zahvaljujemo za Vaše sodelovanje in cenimo Vaš prispevek k preventivi zlorabe otrok.

Šolska svetovalna delavka: Ravnateljica:

Andreja Ninković, spec. dr. Stanka Preskar

Spoštovani starši !



 **Spoštovani starši!**

Vabimo Vas, da se v

**torek, 15. maja 2018, ob 17. uri,**

udeležite **roditeljskega sestanka za 2. razred in 3. razred**

v učilnici 2.a. razreda.

**Dnevni red:**

**Uvod -** razredničarke

* **CAP delavnica** – Jasmina Vučič, Janja Leskovar, Andreja Ninković
* **Individualni razgovori po potrebi - razredničarke**

**Vljudno vabljeni !**

#### Datum: 9. maj 2018

**![MC900440571[1]]()**

## Šolska svetovalna delavka: Ravnateljica:

## Andreja Ninković, spec. dr. Stanka Preskar